สถานีรัชโยธิน

สถานีรัชโยธิน () เป็นสถานีรถไฟฟ้าบีทีเอสแบบยกระดับ ในเส้นทางสายสุขุมวิท ยกระดับเหนือถนนพหลโยธิน กรุงเทพมหานคร ในพื้นที่แขวงลาดยาว เขตจตุจักร กรุงเทพมหานคร มีกำหนดเปิดให้บริการในวันที่ 4 ธันวาคม พ.ศ. 2562

ที่ตั้ง 
ถนนพหลโยธิน บริเวณเชิงสะพานข้ามแยกรัชโยธิน ใกล้กับโรงภาพยนตร์เมเจอร์ ซีนีเพล็กซ์ รัชโยธิน ในพื้นที่แขวงลาดยาว เขตจตุจักร กรุงเทพมหานคร

แผนผังของสถานี

รายละเอียดของสถานี

รูปแบบของสถานี 
เป็นแบบชานชาลาด้านข้าง (side platform station) ขนาดมาตรฐาน กว้าง 22.15 เมตร (ระยะรวมหลังคา 27.8 เมตร) ระดับชานชาลาสูงจากพื้นดิน 18 เมตร ประกอบด้วยชั้นขายบัตรโดยสาร และชานชาลา มีประตูกั้นชานชาลาแบบ Half Height Platform Screen Doors ในส่วนหลังคาชานชาลามีการออกแบบให้ป้องกันฝนสาดและแดดส่อง โดยใช้กระจกเชื่อมปิดหลังคาทั้งหมด

สัญลักษณ์ของสถานี
ใช้สีเขียวเข้มตกแต่งรั้วและเสาบริเวณชานชาลา ป้ายทางเข้าและทางขึ้นสถานี เพื่อบ่งบอกว่าเป็นสถานีฝั่งพหลโยธินเหนือ

ทางเข้า-ออก 
ประกอบด้วยทางขึ้น-ลงปกติ, สะพานเชื่อมต่ออาคาร และทางเดินใต้รางรถไฟฟ้า (Sky Walk) ได้แก่
 1 อาคารเอสซีบี ปาร์ค พลาซา, อเวนิว รัชโยธิน, ทางเชื่อมเมเจอร์ ซีนีเพล็กซ์ รัชโยธิน, กรีนเฮาส์ แมนชั่น, ซอยพหลโยธิน 33 (บันไดเลื่อน)
 2 แมสซารีน พหลโยธิน, ซอยพหลโยธิน 30 (อาลาดิน)  (บันไดเลื่อน)
 3 เดอะซี้ด เตร์เร่-รัชโยธิน, ซอยพหลโยธิน 35 (ลิฟต์)
 4 ลุมพินีเพลส รัชโยธิน (ลิฟต์)
 5 โรงเรียนอรรถมิตร, เซ็นทริค รัชโยธิน, ธนาคารเอสเอ็มอี, บ้านคุณหมอโฮสเทล โฮสเทลติดรถไฟฟ้า โฮสเทลทำเลทอง (ทางเดินยกระดับ)

จุดรวมพลอยู่ที่ทางออกที่ 2 บริเวณด้านหน้าแมสซารีน พหลโยธิน และทางออกที่ 3 บริเวณด้านหน้าศูนย์บริการอีเกิ้ลสโตร์ รัชโยธิน

การเชื่อมต่อรถโดยสารประจำทาง 
ถนนพหลโยธิน มุ่งหน้า เกษตร รถขสมก. สาย 24 26 34 39 59 63 107 129 178 185 206 503 543(ท่าน้ำนนท์) รถเอกชน สาย 39 104 126 524

ถนนพหลโยธิน มุ่งหน้า ห้าแยกลาดพร้าว รถขสมก. สาย 24 26 34 39 59 63 107 129 178 185 503 543(ท่าน้ำนนท์) รถเอกชน สาย 39 104 126 524

ถนนรัชดาภิเษก รถขสมก. สาย 136 178 179 185 206 รถเอกชน สาย 126

สถานที่สำคัญใกล้เคียง 
 เมเจอร์ ซีนีเพล็กซ์ รัชโยธิน (บริษัท เมเจอร์ ซีนีเพล็กซ์ กรุ๊ป จำกัด (มหาชน) สำนักงานใหญ่)
 อเวนิว รัชโยธิน
 ธนาคารไทยพาณิชย์ สำนักรัชโยธิน (อาคารเอสซีบี ปาร์ค พลาซา)
 GWM อมรรัชดา
 ตลาดนัดกรึนวินเทจ Green Vintage
 ZEN ONSEN เซ็นออนเซ็น รัชโยธิน

ระเบียงภาพ

อ้างอิง 

รัชโยธิน
สิ่งก่อสร้างตั้งแต่ พ.ศ. 2562
รัชโยธิน